CELEX: 62019TN0013
Language: fi
Date: 2019-01-08 00:00:00
Title: Asia T-13/19: Kanne 8.1.2019 – Tšekki v. komissio

18.3.2019   
            
            
               FI
            
            
               Euroopan unionin virallinen lehti
            
            
               C 103/48
            
         
      Kanne 8.1.2019 – Tšekki v. komissio
      (Asia T-13/19)
      (2019/C 103/63)
      Oikeudenkäyntikieli: tšekki
      
         Asianosaiset
      
      
         Kantaja: Tšekin tasavalta (asiamiehet: asianajajat M. Smolek, J. Vláčil ja O. Serdula)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Euroopan komissio rikkoi Euroopan unionista tehdyn sopimuksen 4 artiklan 3 kohdan, luettuna yhdessä Euroopan unionin perusoikeuskirjan 47 artiklan kanssa, mukaisia velvoitteitaan siltä osin kuin se ei pannut vireille jäsenyysvelvoitteiden noudattamatta jättämistä koskevaa kannetta Tšekin tasavaltaa vastaan sen seurauksena, kun tämä jäsenvaltio maksoi ehdollisesti 40 482 255 Tšekin korunan (CZK) suuruisen summan perinteisinä omina varoina ja siltä osin kuin se ei myöskään vaatinut kyseessä olevan summan palauttamista, ja
               
            
                  —
               
               
                  velvoittaa komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen.
      Tšekin tasavalta katsoo, että Euroopan komissiolla oleva velvollisuus toimia edellä mainitulla tavalla johtuu Euroopan unionista tehdyn sopimuksen 4 artiklan 3 kohdassa määrätystä vilpittömän yhteistyön periaatteesta, luettuna yhdessä Euroopan unionin perusoikeuskirjan 47 artiklan, jossa määrätään oikeudesta tehokkaisiin oikeussuojakeinoihin, kanssa.
      Ottaen huomioon, että Euroopan unionin tuomioistuimen oikeuskäytännön (1) mukaan vain Euroopan unionin tuomioistuin voi ratkaista, jäsenyysvelvoitteiden noudattamatta jättämistä koskevan menettelyn yhteydessä, jäsenvaltion ja Euroopan komission välisen kiistan, joka koskee perinteisiä omia varoja, Euroopan komission on kyseessä olevan ehdollisen maksun toimeenpanemisen yhteydessä nostettava tällainen kanne ilman aiheetonta viivästystä tai palautettava kyseinen maksu, jos se ei löydä perusteita tällaisen kanteen nostamiselle.
      Tšekin tasavalta maksoi kyseessä olevan summan Euroopan komission tilille jo vuonna 2015. Euroopan komissio ei kuitenkaan ole nostanut kannetta jäsenyysvelvoitteiden noudattamatta jättämisestä kyseisessä asiassa eikä se ole palauttanut sille ehdollisesti maksettua kyseessä olevaa summaa, vaikka Tšekin tasavalta on esittänyt sille muodollisen vaatimuksen asiasta. Tšekin tasavalta katsoo näin ollen, että edellytykset todeta, että komissio ei ole ryhtynyt toimenpiteisiin, täyttyvät.
      
         (1)  Vertaa 25.10.2017 annettu tuomio asiassa Slovakia v. komissio (C-593/15 P ja C-594/15 P, EU:C:2017:800) ja 25.10.2017 annettu tuomio asiassa Romania v. komissio (C-599/15 P, EU:C:207:801).